# Psykologian tohtoriohjelman opetussuunnitelma 2020–2024

Tohtorin tutkinto koostuu neljästä opintojaksosta (yht. 40 op), joiden sisältö ja osasuoritusten laajuudet neuvotellaan ohjaajan kanssa, ja väitöskirjasta. Pääsääntönä on, että opinnot ovat vähintään syventävän tasoisia. Poikkeuksena voi olla esimerkiksi menetelmäopintojen täydentäminen ja ajantasaistaminen ensin aineopintojen tasolla. Opintojaksojen sisältävät seuraavia yleisiä osaamistavoitteita (rehtorin päätös 12.12.2016): 1) Tieteenalakohtainen osaaminen, 2) Tutkimusosaaminen, 3) Muu ammatillisen asiantuntijuuden rakentumista tukeva osaaminen ja 4) Viestintäosaaminen.

Tohtoritutkinnon opintojaksojen osasuoritukset ovat voimassa 10 vuotta. Yli 10 vuotta vanhoja opintosuorituksia voidaan erityistapauksessa hyväksyä tohtoritutkinnon osaksi. Tohtoriopiskelijan aikaisempia opintoja tai muuten hankittua osaamista voidaan lukea hyväksi tohtorintutkintoon Jyväskylän yliopiston tutkintosäännön 33 § mukaisesti. Esityksen hyväksi lukemisesta tekee opiskelija yhdessä ohjaajiensa kanssa. Tiedekunnan dekaani päättää hyväksi lukemisesta.

Opintojaksojen suunnittelussa tulee ottaa huomioon perehtyneisyyden hankkiminen aiempaa osaamista tukevalta alueelta ja suoritustapojen monipuolisuus (pääsääntöisesti opintojakson sisällä ei yksipuolisesti pelkästään kontaktiopetukseen osallistumista tai vain esseesuorituksia tai esitelmiä. Opintojen suunnittelussa on tärkeää ottaa huomioon relevantti kohdentaminen niin, että 40 opintopistettä täyttyy ja kokonaisuus tukee suoraan väitöstutkimusta ja valmistumista odotetussa ajassa.

Ihmistieteiden metodikeskuksen (IHME) ja eri tiedekuntien tai osaamiskeskittymien tarjoamien kurssien tarjotin vaihtelee vuosittain. Tohtoriopintojen alussa suositetaan osallistumista johonkin järjestettävään orientaatiotapahtumaan.

Opintokokonaisuuksien kuvauksessa käytetyt koodit, PSYJxxxx, viittaavat tohtoriohjelmien opintosuunnitelmiin ja ne ovat käytössä myös Sisu-ohjelmassa.

1. **PSYJ1200 Tieteenalakohtainen osaaminen**

**Laajuus**: 20 op

**Osaamistavoitteet**:

• hallitsee oman tutkimusaiheensa kannalta keskeisen tutkimuksen ja tieteellisen keskustelun.

• kykenee osallistumaan myös kansainväliseen tieteelliseen keskusteluun.

**Sisältö**:

• Tutkimusaiheen keskeinen kirjallisuus tai opinnot, muut tutkimusaiheeseen perustuvat vähintään aineopintojen tasoiset opinnot, tutkimukseen perustuvat esitelmät tieteellisissä tapahtumissa ja artikkelit tieteellisissä julkaisuissa.

• Väitöstutkimusta tukeva tutkijaliikkuvuus

**Suoritustavat**:

• Opinnot koostuvat esimerkiksi kirjallisuuden tenttimisestä/esseiden kirjoittamisesta, oman tutkimuksen esittelemisestä tieteellisissä tapahtumissa, tieteellisestä julkaisemisesta (ei tarkoiteta artikkeliväitöskirjaan tulevien artikkeleiden julkaisemista) ja jatko-opintotasoiseen koulutukseen osallistumisesta, esim. aktiivinen osallistuminen tutkijaseminaareihin (ent. 5 op), opintojen ja tutkimuksen edistäminen. Kansainväliseen seminaariin osallistuminen, raportti tai päiväkirja kansainväliseen liikkuvuuteen liittyen.

**Arviointi**: Hyväksytty–hylätty

**Arviointiperusteet**: Sovitaan opintosuorituksittain.

Esimerkkejä opintosuoritusten mitoitukseksi

• 2 op - Tieteellinen konferenssiesitys: ulkomaisessa konferenssissa oma paper-esitys (vahva oma kontribuutio, hyväksymiskäytäntö abstraktien kautta, sisältää uutta tietoa; 1 op tieteellinen esitys kotimaisessa konferenssissa

• 0.5 op - osallistuminen tieteelliseen konferenssiin ilman omaa esitystä, suorituksena oppimispäiväkirja ohjaajalle

• 0.5 /1 op - puheenjohtajuus / koordinaatiovastuu kansallisen / kansainvälisen konferenssin symposiumissa / seminaarissa

• 0.5 op (näitä 4 maksimissaan) - Tieteellisiä esityksiä samasta aihepiiristä seminaareissa, jotka suunnattu ulkopuoliselle yleisölle (ei oman seminaariryhmän tai yhteisseminaarien esitykset)

• 1 op - Poster, muu kuin suomenkielinen; 0.5 op - Poster, suomenkielinen

• 1 op-1.5 op - Ensimmäisenä kirjoittajana väitöskirjan ulkopuolelle jäävässä proceedings -artikkelissa, joka perustuu kongressissa esitettyyn paperiin. Mitoitus riippuen artikkelin kielestä ja haastavuudesta; 0.5 op - Mukana kirjoittajana proceedings-artikkelissa

* 1. **PSYJ1300 Tutkimusosaaminen**

 **Laajuus**: 10–13 op

 **Osaamistavoitteet**: Opintojakson suoritettuaan opiskelija

• tuntee hyvään tieteelliseen käytäntöön liittyvät eettiset ohjeet ja menettelytavat ja kykenee tunnistamaan sekä analysoimaan tutkimuksen eri alueille ja vaiheisiin liittyviä eettisiä ongelmia (pakollinen sisältö)

• ymmärtää tieteellisen teorian muodostuksen yleisiä lähtökohtia (pakollinen sisältö)

• ymmärtää oman alansa tieteellisen luonteen ja tuntee sen tieteenhistoriallisen kehityksen

• hallitsee oman alansa metodologiaa ja omaa joidenkin kvantitatiivisten tai kvalitatiivisten (Kasvatustieteet: historiallisten tai teoreettisten menetelmien) menetelmien erityisosaamista

• tutkimushankkeen hallinta; tieteellinen julkaiseminen; avoin tiede (kaikille pakollinen sisältö väh 1 op)

 **Sisältö**:

Opinnot koostuvat pakollisista tieteellisen tutkimuksen etiikan (3 op), tieteenfilosofian/tieteenteorian (3 op), ja avoimen tieteen (1 op) (esim. LIBJ1001 Open Science Resource) opinnoista sekä valinnaisista kvalitatiivisen, kvantitatiivisten tai monimenetelmäisten (mixed methods) tutkimusmenetelmien opintojaksoista. Opintokokonaisuus voi sisältää myös opiskelijan itse suunnittelemia opintojaksoja, jotka ohjaaja hyväksyy HOPS-keskusteluissa.

Suoritustavat: kurssit (esim. IHME), itsenäinen opiskelu (esseet, oppimispäiväkirjat, harjoitustyöt), seminaarit, tieteelliset julkaisut, kongressiesitelmät ja -posterit, tieteelliset asiantuntijatehtävät, projektityöskentely ja ohjaus

 **Arviointi**: hyväksytty–hylätty

 **Arviointiperusteet**: Sovitaan opintosuorituksittain

* 1. **PSYJ1400 Muu asiantuntijaosaaminen**

 **Laajuus**: 5 op

 **Osaamistavoitteet**:

• kykenee toimimaan oman tutkimusaiheensa asiantuntijana tieteellisissä suunnittelu-, opetus- ja kehittämistehtävissä

• kykenee tiedeperustaiseen pedagogiseen toimintaan, omaa korkeakoulupedagogista osaamista

• omaa opintojen aikana kartutettuja tai päivitettyjä työelämävalmiuksia (mm. projektinhallintaosaamista, johtamis- ja alaistaitoja, vuorovaikutustaitoja sekä tieto- ja viestintäteknologiataitoja)

 **Sisältö**

• Pedagogiset taidot, johtajuusosaaminen, yrittäjyysosaaminen, laatu- tai kehittämistyö, työelämätietous

 **Suoritustavat**:

• Asiantuntijatehtävät: omaan tutkimukseen perustuva suunnittelu-, opetus- ja kehittämistyö laitoksilla ja projekteissa.

• Yhteiskunnalliset palvelutehtävät: omaan tutkimukseen perustuva yhteiskunnallisesti merkittävä kehittämistyö ja/tai soveltuvat yliopistotasoiset pedagogiset opinnot

• Asiantuntijuutta ja tutkijuuden kehitystä tukevia koulutuksia, tilaisuuksia ja vierailuluentoja, joista kooten voidaan ohjaajan kanssa neuvotella suoritus.

 **Arviointi**: Hyväksytty-hylätty

**Arviointiperusteet**: Sovitaan opintosuorituksittain.

Esimerkkejä opintosuoritusten mitoitukseksi

Maksimissaan 3 op / hanke - Projektitutkijan/tutkimusavustajan tehtävät omaan väitöskirjatutkimukseen suoraan liittyvällä tutkimusalueella; 0.5–1 op - Uusien tutkimushankkeiden valmistelua ja hakuihin osallistumista,

Maksimissaan 2 op - Asiantuntijatehtävät oman väitöskirjan teemaan liittyen, esimerkiksi koulutus menetelmästä syventävällä tasolla (ei oman laitoksen opetusvelvoitteeseen liittyvä opetus)

* 1. **PSYJ1500 Viestintäosaaminen**

 **Laajuus**: 2–5 op

 **Osaamistavoitteet**: kykenee kirjalliseen ja suulliseen tieteelliseen viestintään sekä suomeksi että ainakin yhdellä vieraalla kielellä

 **Sisältö**: Tieteellinen kirjoittaminen ja viestintä, Vuorovaikutusosaaminen, Kielitaito ja kansainvälisyysosaaminen, Mediataidot, Esiintymistaidot.

 **Suoritustavat**: Tieteellinen kirjoittaminen ja siihen liittyvä kurssitus tai suulliset tieteelliset esitykset. Kaikille pakollinen sisältö: vähintään 2 opintopistettä viestintäosaamisen opintoja, esimerkiksi Monikielisen akateemisen viestinnän keskuksen (Movi) tarjoamilta kursseilta.

Esimerkkejä opintopistemäärien mitoitukseksi:

Kansainvälinen konferenssi omalla suullisella esityksellä 2 op, posterilla 1 op

Kotimainen konferenssi omalla suullisella esityksellä 1 op

Oppimista tukevat lisätehtävät kuten oppimispäiväkirjat 1 op

Puheenjohtajuus/koordinaatiovastuu kansainvälisessä tai kansallisessa konferenssissa 1 op

Tieteelliset esitykset oman ryhmän ulkopuoliselle yleisölle 1 op

 **Arviointi**: Hyväksytty–hylätty

 **Arviointiperusteet**: Sovitaan opintosuorituksittain.

**PSYJ1100 Väitöskirja**

 **Osaamistavoitteet**:

* Väitöskirjatutkimuksen jälkeen opiskelija on kykenevä tekemään itsenäisesti oman alansa tutkimusta.
* Opiskelija pystyy arvioimaan oman alansa tutkimusta.

 **Sisältö**: Tieteellisen tutkimuksen tekeminen ohjaajien ohjauksessa. Tutkimus kohdentuu tiedekunnan tutkimusstrategian vahvuusalueille.

 **Arviointi**: hylätty – hyväksytty – kiittäen hyväksytty

Arvioinnissa tulee ottaa huomioon väitöskirjatutkimusten erilainen suuntautuminen ja soveltaa kriteerejä sen mukaisesti. Väitöskirjan lopullisen arvosanan määräämisessä kiinnitetään huomiota seuraaviin kriteereihin (pisteytetään asteikolla 1–5).

1. Aiheen valinta, tutkimusongelma ja tutkimustehtävän rajaus
2. Teoreettinen hallinta ja käsitteellinen selkeys
3. Tutkimusmenetelmien käyttö
4. Tulosten esittäminen ja tutkimusongelmiin vastaaminen
5. Johtopäätökset
6. Työn merkittävyys sekä tulosten sovellettavuus
7. Luotettavuus ja eettiset kysymykset
8. Esitystapa ja kielellinen ilmaisu
9. Itsenäisyys tutkijana
10. Kyky puolustaa työtä julkisessa väitöstilaisuudessa.